Dié man wil bewys aarde is plat | Maroela Media
Mike Hughes (61) het self die vuurpyl van skrootmetaal gebou en beplan om vanaf 'n hoogte van 548 meter 'n foto te neem wat glo sal bewys dat ons eintlik op 'n skyfvormige planeet woon. Hy onderneem die 800 km/h-vlug Saterdag in die Mojave-woestyn.
Hy glo ruimtevaarders het saamgesweer en die vorm van die aarde uitgedink. Hy het aan die Associated Press gesê dié reis is die eerste fase van sy ambisieuse plat-aarde-ruimteprogram. "Dit sal 'n einde beteken van die idee dat die aarde rond is," het die oud-limousinebestuurder gesê tydens 'n onderhoud om finansiering te bekom.
"Mad" Mike sê NASA word bestuur deur ronde-aarde-Vrymesselaars en glo Elon Musk se vervalste vuurpyle is net lugbalonne.
Hy het die vuurpyl gebou van geld wat hy uit 'n projek op die skarefinansieringswebwerf Kickstarter, "From Garage to Outer Space", bekom het. Dit het hom ongeveer $20 000 (meer as R278 000) uit die sak gejaag.
"As jy nie bang is nie, is jy 'n idioot. Dit is skrikwekkend, maar niemand van ons gaan in elk geval lewendig hier wegstap nie. Ek hou daarvan om buitensporige goed te doen wat niemand anders kan doen nie, en niemand het nog ooit self 'n vuurpyl ontwerp, gebou en homself gelanseer nie. Ek is 'n lopende realiteitsreeks," het hy gesê.
Mike sal die Saterdagoggend, voor die lansering, ongeveer 260 liter water in 'n vlekvrye staal tenk verhit en dan tussen 14:00 en 15:00 lanseer. Hy beplan om 'n hoogte van 548 meter te bereik voor hy met twee valskerms sal terugkeer na die aarde.
Hy ontmoedig aanhangers as gevolg van veiligheidsredes om dit self te probeer, maar die poging sal regstreeks op sy YouTube-kanaal te sien wees.
Alhoewel daar nie 'n enkele verduideliking is van hoe 'n plat aarde lyk nie, glo talle van dié volgelinge dat dit 'n plat skyf is, omring deur see-ys, wat as 'n raam dien vir die oseane. Dis nog nie duidelik wat aan die anderkant van die see-ys is nie.
Hy klink na 'n aangename mens. Plat-op-die-aarde, kan 'n mens seker sê.
'n GoPro aan 'n weerballon kan sekerlik dieselfde, of meer bereik ?
Die goedkoopste opsie is natuurlik die ISS live feed …
Genugtig. Kon hy nie maar 'n Cessna vir 'n uur huur nie. Hy kan baie hoog gaan vir lekker goedkoop….
Die hoogste toring in die wereld is in Dubai en hy staan 830meter hoog. Wat gaan dit hom help as hy 548 meter hoog vlieg? gaan klim eerder daai toring en geniet 'n yskoue bier en die mooi uitsig! O ja en dan kyk jy of dieaarde plat is!